**ZAPISNIK SESTANKA UO SEKCIJE ZA PROMET S POSLANCI SEKCIJE**

(Lendava 19.12.2014)

Prisotni: Klobasa, Selič, Bizjak, Oberč, Fijavž, Praper, Ribič, Poredoš, Pišek, Levstek, Kropec, Kukovič, Šega, Sobočan, Semenič, Jelen, predsednik OZS Meh, Pečnik.

Predsednik sekcije, Andrej Klobasa je pozdravil prisotne in na kratko opisal aktualno problematiko v dejavnosti. Zatem je predal besedo sekretarju sekcije, da poda informacije o izvedenih aktivnostih sekcije v letu 2014. Poročilo je tudi priloga tega zapisnika.

Po tem uvodu je sledila razprava o problematiki v cestnem prevozništvu in o delu ter organiziranosti Sekcije za promet v okviru OZS. Poslanci sekcije so izpostavili naslednje:

* predlagajo, da se ponovno uvede v statut OZS insitut skupščine sekcij, ki naj se vsaj enkrat letno sestane, da preuči delo sekcije ter poda predloge za naprej;
* nujnost organizacije sestankov z italijanskimi državnimi organi (ministrstvo za promet, policija,idr.)
* da ni popolnoma jasno ali imajo Nemci pravico zahtevati od drugih prevoznikov, da imajo njihovi vozniki plačilo na uro 8,5 €;
* da ni sprejemljivo, da DARS zahteva od prevoznikov zavarovanje v primeru poplačniškega sistema;
* da je problem zaposlovanja voznikov, odpovedi ter prijave pri drugem delodajalcu in podaljševanje časa za pridobitev delovne vize za tujega voznika;
* o problematiki zmanjšanja sredstev sekcije ter porabe, saj dobi sekcija za svoje delo glede na število članov v primerjavi z manjšimi sekcijami manj sredstev. Prav tako je sporno, da se stroški delavca, ki dela za sekcijo prištevajo k planu sekcije;
* da se vodstvo sekcije ni dovolj potrudilo v času, ko so se pripravljali plani sekcij. Vodstvo sekcije je pojasnilo, da je bilo v času priprave planov preglasovano;
* da bi bilo potrebno razmisliti o zmanjševanju povračil za člane upravnega odbora ali celo tako, kot ima GZS, da se dnevnice, kilometrine in sejnine ne plačujejo;
* da ni toliko pomembno kaj je odbor delal, ampak kakšni so rezultati;
* da je sekcija za promet specifika delovanja v okviru OZS in da jo je potrebno tako tudi obravnavati;
* da bi bilo potrebno objavljati več člankov o prevozništvu v reviji;
* da pričakujejo še boljšo obveščenost prevoznikov.

Predsednik OZS Branko meh jepojasnil, da se bo zavzel za spremembo statuta, ki bi ponovno vrnila skupščine sekcij. Opozoril je, da je zaradi upada števila članov manj sredstev in bo potrebno zaradi tega racionalizirati delo zbornice ter tudi zmanjšati stroške sekcij, saj je bilo več kot 70 % stroškov na sekcijah, potnih stroškov funkcionarjev. Zaradi tega se bo v prihodnje potrebno dogovoriti o aktivnostih, ki bodo racionalne oz. bodo zmanjšale stroške. Poudaril je tudi dosedanjo zavzetost vodstva OZS, da pomaga pri reševanju težav in da bo tudi v prihodnje to pripravljeno storiti. Zaradi tega pričakuje večjo informiranost s strani predsednika in sekretarja sekcije o zadevah, ki so pomembne za prevoznike in tudi za OZS. Meni, da bi se morali vsi, ki smo vpeti v zbornični sistem truditi, da bo članom in organizaciji, ki jih zastopa bolje.

Na koncu sestanka so se poslanci seznanili z predlogom plana dela sekcije ter potrdili poročilo o delu.

Sestanek se je končal ob 18.00 uri

Zapisal: Bojan Pečnik Predsednik sekcije za promet: Andrej Klobasa l.r.